Jan de Bont

Jan de Bont (* 22. Oktober 1943 in Eindhoven, Nedderlannen) is en nedderlännschen Kameramann, Filmspeelbaas un Filmproduzent.

 Leven 
Jan De Bont weer in en Grootfamilie mit veerteihn Kinner boren un is in Eindhoven opwossen. As Twölfjohrigen dreih he al Super8-Filmen un möök op Anfraag Opnahmen vun Hochtietsveranstalten.

Later hett de ont an de Filmakademie vun Amsterdam studeert, woneem he Paul Verhoeven drapen hett. De beiden hebbt faken tohopenarbeidt. Tosamen hebbt se t. B. 1970 den Kortfilm De Worstelaar un 1971 den Kinofilm Wat zien ik, wobi Verhoeven de Regie harr un de Bont as Kameramann arbeiden de. Fröh in de 1980er Johren künnen de beiden in de USA Foot faten un hebbt later denn ok dor wedder in de Filmen Flesh & Blood un Basic Instinct tosamen arbeidt. Jan de Bont hett dorna ok in enige annere grote Hollywood-Produkschonen mitmaakt, as t. B. Die Hard, The Hunt for Red October oder Lethal Weapon 3, in den he ok in en korten Cameo-Optritt as nedderlännsch Kameramann hett.

Speelbaas weer de Bont to’n eersten mol in’t Johr 1994. Sien Actionfilm Speed mit Sandra Bullock un Keanu Reeves harr groten Spood. Mit sien neegsten Film Twister hett he weltwiet meist 500 Millionen US-Dollar inspeelt. Man, de tweete Deel Speed 2, för den he ok dat Dreihbook schreven hett, un dorna ok The Haunting un Lara Croft and the Cradle of Life: Tomb Raider 2 weren Flops.

Vun 1973 bit 1988 weer de Bont mit de nedderlännschen Schauspelersche Monique van de Ven verheiraadt. Mit sien ne’e Levenspartnerin Trish Reeves hett he twee Kinner.

 Filmografie (Utwahl) 
 Johr Titel Funkschoon 1965 Ik kom wat later naar Madra Kamera 1970 De Worstelaar, Kortfilm Kamera 1972 Wat zien ik?dt.: Was sehe ich...! Was sehe ich...! Kamera 1973 Turks fruitdt.: Türkische Früchte Kamera 1975 Keetje Tippeldt.: Das Mädchen Keetje Tippel Kamera 1983 De vierde mandt.: Der vierte Mann Kamera 1983 Cujo Kamera 1985 Flesh & Blooddt.: Flesh and Blood Kamera 1985 The Jewel of the Niledt.: Auf der Jagd nach dem Juwel vom Nil Kamera 1986 Ruthless Peopledt.: Die unglaubliche Entführung der verrückten Mrs. Stone Kamera 1988 Die Harddt.: Stirb langsam Kamera 1989 Black Rain Kamera 1990 The Hunt for Red Octoberdt.: Jagd auf Roter Oktober Kamera 1990 Flatliners Kamera 1992 Basic Instinct Kamera 1992 Lethal Weapon 3dt.: Lethal Weapon 3 – Die Profis sind zurück Kamera 1994 Speed Speelbaas 1996 Twister Speelbaas 1997 Speed 2: Cruise Control Speelbaas, Dreihbook,Produzent 1998 SLC Punk!dt.: Punk Produzent 1999 The Hauntingdt.: Das Geisterschloss Speelbaas, Produzent 2002 Equilibriumdt.: Equilibrium – Killer of Emotions Produzent 2002 Minority Report Produzent 2003 Lara Croft and the Cradle of Life: Tomb Raider 2dt.: Lara Croft: Tomb Raider – Die Wiege des Lebens Speelbaas 2003 Thoughtcrimesdt.: Tödliche Gedanken Produzent

 Utteken 
Jan de Bont hett opstunns keen Filmpries wunnen, man he weer 1995 as Beste Speelbaas för den Saturn Award nomineert för den Film Speed.

Veer mol weer de Bont för de Golden Himbeer nomineert, de he aver ok nich kregen hett. 1998 weer he för dissen „Pries“ glieks dreemol nomineert as Slechtest Speelbaas, för den Slechtesten Film un för dat Slechteste Dreihbook. 2000 weer he nochmol för The Haunting as Slechtest Speelbaas nomineert.

 Weblenken 

Kategorie:Mann
Kategorie:Börger von de Nedderlannen
Kategorie:Speelbaas
Kategorie:Kameramann
Kategorie:Filmproduzent
Kategorie:Boren 1943